Munduko klimak – Infogunea\nKategoria: Munduko klimak\nKlima-zona edo klima-eremua deitzen zaio, klima antzekoa duen Lurreko zona bati. Klimaren elementuetan eta faktoreetan oinarrituz, mundua hiru klima-zona edo klima-eremu handitan banatzen da. Oro har, latitudeak bereizten ditu klima-zonak.\nEkuatore inguruan, Kantzer tropikotik Kaprikornio tropikora dagoen zonari beroa deitzen zaio; tropikoetatik zirkulu polarretara dauden biak zona epelak dira, eta bi poloen inguruan daudenak, zona hotzak.\nLurreko klimak urteko batez besteko tenperaturen arabera sailkatzen dira: beroak, epelak eta hotzak.\nKlima beroak. Kantzer tropikoa eta Kaprikornio tropikoaren artean dauden lurraldeetako klimak dira: ekuatoriala, tropikala eta basamortuko klima.\nKlima epelak. Tropikoen eta zirkulu polarren artean dauden lurraldeetako klimak dira, ipar hemisferioan eta hego hemisferioan: kontinentala, ozeanikoa edo atlantikoa, mediterraneoa eta txinatarra. Klima epeleko lurraldeetan ere ager daitezke basamortuak.\nKlima hotzak. Zirkulu polarren barneko lurraldeetako klimak dira: siberiarra eta polarra. Goi-mendietan ere izan ohi da mota horretako klima: goi-mendietako klima.\nPrezipitazioen arabera, klimak honela sailkatzen dira:\n– Klima oso hezea. Lurralde oso hezetan, urteko prezipitazioa 1.750 mm-tik gorakoa da.\n– Klima hezea. Lurralde horren urteko prezipitazioa 1.000-1.750 mm bitartekoa da.\n– Klima lehorra. Lurralde horietako urteko prezipitazio kopurua 250-1.000 mm bitartekoa da.\n– Klima oso lehorra. Lurralde horren urteko prezipitazio kopurua 250 mm baino txikiagoa da.\nEgilea adminArgitaratze-data otsaila 6, 2020 otsaila 6, 2020 Kategoriak Munduko klimakEtiketak klima kategoriaUtzi iruzkina Munduko klimak bidalketan\nBaso hosto-erorkorren etorkizuna\nKlima epelean kokatuta basoa izan da gizakiak gehien aldatu duen bioma. Gizakia klima tropikalean eta sabanan sortu bazen ere, oso laster hasi zen bioma hori eraldatzen, nekazaritza zabalduz joan zen heinean bereziki. Horregatik,, bioma gisa ia desagertua dagoela esan dezakegu.\nEuropako mendebaldea eta erdialdea, k.a.5000 urtean baso erraldoia zen. Baina nekazaritza eta abeltzaintzaren sarrerarekin basoari kendu zioten lurra. Erdi Aroan, basoa hainbat eta hainbat gauzatarako erabili zenean: etxeak, altzariak eta lan-tresnak egiteko, egur-ikatza egiteko… (Euskal Herriaren historian hor ditugu, adibide gisa, ikazkinak eta olagizonak). Horrez gain, basotik lortzen ziren gizakien elikagaiak ere.\nBasoen ustiapen sakon horrek, basoaren beraren ia desagertzea ekarri du. Haien tokian, lursailak, animalientzako belardiak, edota helburu ekonomikoz egindako zuhaitz-landaketak ikus ditzakegu. Horren adibide nabarmena Euskal Herriko pinudiak dira.\nGizakiaren ikuspegitik, baso horien desagertzeak mesede ekonomikoak ekarri dizkie munduko estatu garatu eta aberatsenei, baso horien lekuetan baitaude kokatuta. Baina etorkizunean ez dakigu zer ondorio ekologiko ekar dezakeen horrek guztiak.\nEgilea adminArgitaratze-data iraila 9, 2013 otsaila 13, 2020 Kategoriak Munduko klimakEtiketak paisaia eraldaketaUtzi iruzkina Baso hosto-erorkorren etorkizuna bidalketan\nKlima polarra zirkulu polarren barnean eta poloetatik hurbil dauden lurraldeetakoa da; hau da, Antartikako eta ipar-polo ingurukoa.\nHorixe da gizakiarentzat eta ia gainerako bizidun guztientzat lurrazalean aurki daitekeen klimarik gogorrena.\nBatez-besteko tenperaturak oso hotzak izaten dira, 0°C azpitik beti, oso azpitik gainera, askotan, negu luzeetan bereziki. Udan nekez iristen da 0 °C-ra. Horregatik, tenperatura-bitartea nahiko handia izaten da, 20 °C-tik gorakoa gehienetan. Kontuan izan, poloetan sei hilabetez izaten dela negua. Inoiz jaso den lurraren tenperaturarik hotzena klima polarrean izan da: –89,5 °C.\nKlima polarreko prezipitazio kopurua oso aldakorra eta txikia da: normalean, 300 mm/urteko baino gutxiago. Prezipitazio-banaketa irregularra izaten da gehienetan. Batez ere udan egiten du euria edo elurra. Baina euri askorik egiten ez badu ere, tenperatura hotzek hezetasuna gordetzen dute, eta izotza pilatu egiten da, izotz-geruza handiak sortuz.\nLandaredia oso urria izaten da (goroldioak, likenak) eta, hotzagatik babesteko, oso altuera gutxikoa. Poloetatik urruntzen garen neurrian, hotza ez da hain handia, eta udak zertxobait epelagoak dira: tundra bioma agertzen da. Tundra, batik bat, zuhaitz txikiz, zuhaixkaz, goroldioz eta likenez osatua dago. Tundrako lurra (zorua) izoztuta egon ohi da urteko hilabete askotan. Izotz hori urtzen denean ere, lurzoruko sakonera txiki batean besterik ez da gertatzen, eta zoruaren gainerako guztiak izozturik jarraitzen du. Lur izoztu horri permafrost esaten zaio.\nIngurune polarrean animalia espezie gutxi bizi da, baina kide ugarikoak: itsas-hegaztiak eta ugaztunak (zetazeoak eta fokaren familiakoak bereziki). Itsas azpiko fauna, ordea, desberdintasun handikoa bezain aberatsa da: krustazeoak (krill), arrainak…\nKlimak berak ezartzen dituen baldintza gogorrak direla eta, gizakiaren eragina txikia da, oro har. Baina petrolio-ustiatzeak asko ugaritu dira azken urteotan, horrek bioma horrentzat duen arriskuarekin.\nEgilea adminArgitaratze-data urtarrila 17, 2013 otsaila 6, 2020 Kategoriak Munduko klimakEtiketak bioma, klima hotzak, klima motak, tundraUtzi iruzkina Klima polarra bidalketan\nNeurri batean, goi-mendietakoa klima polarrarekin aldera genezake. Mendikate handietako goi-mendietan eta gailurretan aurki daiteke, eta oso gogorra da gizakiarentzat.\nKontuan hartu behar da igotzen ditugun 1.000 m bakoitzeko 6 °C jaisten dela tenperatura. Lurreko garaiena den Everest mendiaren gailurrean, adibidez, batez besteko tenperatura –30 °C-koa izaten da, baina neguko zenbait egunetan –60 °C-raino ere jaitsi daiteke.\nGoi-mendietako tenperatura beti 0°C azpikoa izan ohi da. Tenperatura-bitartea asko aldatzen da leku batetik bestera, baina 10 °C ingurukoa izan daiteke.\nGoi-mendietako klima ez da polarra bezain lehorra. Alderantziz, prezipitazioak ugariak izaten dira, 1.300 mm/urteko, askotan elurretan, neguan bereziki.\nGoi mendietako kliman taiga eta tundra bioma dira nagusi, nahiz eta altitude eta hezetasunaren arabera aldatzen joan.\nLandaredia taigaren antzekoa izan daiteke, koniferoen azken mailarekin, edo tundraren antzekoa: goroldioak, likenak…\nGoi mendietako fauna lurraldearen arabera desberdina izaten da. Ipar Amerikan hartzak, otsoak eta oreinak aurki ditzakegun bezala, Hego Amerikan kondorrak, llamak, guanakoak aurkituko ditugu.Gizakiaren eragina ere nabaritzen hasia da. Zoritxarrez, goi-mendietako gune ezagunenetan, mendi espediziotako oinarrizko kanpalekuetan bereziki, gizakion zaborrak pilatzen dira nonahi.\nEgilea adminArgitaratze-data urtarrila 17, 2013 otsaila 6, 2020 Kategoriak Munduko klimakEtiketak bioma, klima hotzak, klima motak, taigaUtzi iruzkina Goi-mendietako klima bidalketan\nKlima siberiarra zirkulu polarren inguruetako eta Asia eta Ipar Amerikako kontinenteen iparraldeko klima da; Siberia eta Kanadako iparraldekoa, baita Groenlandiako itsasertzekoa ere.\nKlima siberiarra oso gogorra da bizidunentzat (gizakia barne), batez-beste 2 °C-tik beherako tenperaturak izaten dira. Neguak oso luzeak eta oso hotzak izaten dira eta, hainbatetan, –50 °C-ra irits daiteke tenperatura. Udak nahiko epelak izan ohi dira, 15 °C ingurukoak, eta hezeak; ondorioz, tenperatura-bitartea 35-50 °C artekoa izan daiteke. Siberiako Oymyakon herrian neurtu da herri batean inoiz jaso den tenperaturarik hotzena: –71,2 °C.\nUdan izaten dira euriak, ekaitz eran, askotan. Baina prezipitazio kantitatea nahiko txikia izaten da, 450 mm/urteko ingurukoa.\nKlima siberiarra duten lurraldeetako landaredia taiga basoa da. Zuhaitz koniferoz (izeiak, alertzeak…) osatua dago, gehienetan, hosto-zabal zenbaitekin nahasian (zumarrak…).\nGizakiaren eraginez, esan beharra dago, oso deforestazio-prozesu indartsuan murgilduta dagoela ingurunea. Gainera, meatzaritzak sekulako garrantzia hartu du lurralde siberiarretan, eta horrek asko indartu du deforestazio-prozesua.\nTaigako animalia batzuek, hartzak kasu, negu partean hibernatu egiten dute. Beste askok, hegaztiek bereziki, hegoaldera emigratzen dute, ingurune epelagoen bila. Ingurune horietan, otsoak, azeriak, lepahoriak, bisoiak, erbinudeak, oreinak eta elur-oreinak, altzeak… aurki daitezke.\nKlima siberiarrean bizi den ia biztanleria osoa hegoaldean kokatuta dago, Transiberiar trenbide famatuaren bidetik gertu.\nEgilea adminArgitaratze-data urtarrila 17, 2013 otsaila 6, 2020 Kategoriak Munduko klimakEtiketak bioma, klima hotzak, klima motak, taigaUtzi iruzkina Klima siberiarra bidalketan\nKlima txinatarra 20° eta 35°ko latitudea duten lur-eremu epeletan dago, eta kontinenteetako hego-ekialdeko aldeetan aurki dezakegu. Nagusiki, Txinako hegoaldean, Taiwanen, Japonian, Ameriketako Estatu Batuetako hego-ekialdean eta Uruguai-Brasil-Argentina bilgunean.\nKlima horretan neguan tenperatura epelak (10 °C-tik gorakoak) dira eta uda partean beroaldiak (20-25 °C-tik gorakoak) daude. Batez-beste, klima txinatarrak 15-20 °C-ko tenperatura izaten du urtean. Hori bai, egunean zehar tenperatura-bitarte handia izaten dute, 14-15 °C artekoa, hain zuzen ere.\nOro har, klima txinatarra nahiko hezea dela esan daiteke. Izan ere, haizeteek itsasaldetik jotzen dute eta oso hezeak iristen dira lehorrera, prezipitazioak areagotuz. Horregatik, klima txinatarra, zenbaitentzat, klima tropikal montzoikoaren luzapena besterik ez da. Prezipitazio horiek irregularrak eta kopuru handikoak dira: 1.000 mm/urteko inguru. Eurite horiek urte guztian zehar banatzen badira ere, udan izan ohi dira handienak. Klima txinatarrak ez du urtaro lehorrik izaten.\nLurraldeetako landaredia tropikoetako eta alde epeletako landare hosto erorkorren nahasketa dela esan daiteke. Horrela, banbuak bezalaxe, haritzak ere aurki ditzakegu, esate baterako. Azpimarratu behar da ginseng moduko sendabelarrek duten garrantzia. Landare apaingarriak ere oso zabalduta daude: adibidez, oinlodia txinatarren lore nazionala da.Klima txinatarrak animalien aberastasun handia erakusten du eta horietako batzuk klima txinatarreko eremuan bakarrik aurki daitezke: panda hartza, tigre txinatarra, faisai marroia, ibis gorria… Panda ugaztun zuri-beltza da. Banbu-kimuz elikatzen da eta 135 kg-ko pisua har dezake. Gaur egun, 1.500 inguru besterik ez dira geratzen, eta munduan galtzeko zorian dauden animalien ikur bilakatu da.\nEgilea adminArgitaratze-data urtarrila 17, 2013 otsaila 6, 2020 Kategoriak Munduko klimakEtiketak klima epelak, klima motakUtzi iruzkina Klima txinatarra bidalketan\nIzena Mediterraneo itsasotik jasotzen du, haren inguruan kokatzen baita nagusiki. Baina badira munduko beste hainbat lurralde klima mediterraneoa dutenak: Hegoafrika, Txileko erdialdea, Kalifornia eta Australiako hego-ekialdea.\nKlima mota horretako tenperaturak, oro har, nahiko epelak izaten dira, 18 °C ingurukoak, batez-beste, egunean zeharreko tenperaturak bitarte handia izaten dute: 14-15 °C artekoa. Neguko hilabeteetako tenperaturak nahiko gozoak izaten dira, 6-7 °C inguru. Udan, aldiz, bero egiten du, oro har, 23-24 °C, eta hilabete beroenean tenperatura ez da 22 °C-tik jaisten.\nEz du euri askorik egiten (300-500 mm inguru). Udan, ia tantarik ez. Izan ere, klima mediterraneoaren ezaugarri nagusietakoa udako lehortea izaten da. Noizean behin ekaitzak eta euri-jasak (tximista askokoak, baina ordu gutxi irauten dutenak) izaten dituzte. Prezipitazioen bat-batekotasuna da klima horren berezitasun nagusia. Gehienak udaberrian eta, batez ere, udazkenean gertatzen dira; orduan, uholdeen arriskua izan ohi da.\nHorren guztiaren eraginez, ibaiek ez dute emari handirik eta nahiko irregularrak dira, urtaroen arabera aldatu egiten baitira. Gehienetan, ibaiak motzak izaten dira, baina badira uhaldi eta agorraldi, lehorte-aldi handiak dituzten ibai handiak ere: Ebro, Rodano…\nLehortea udako beroaldiarekin batera izaten dutenez, klima mediterraneoko lurraldeek ur falta handia izaten dute uda erdialdean eta bukaeran.\nUda lehorreko eta negu hezeko klima honek oso landaredi berezia sortzen du, baso mediterraneoa deiturikoa. Ura gordetzeko gai diren edo lehortean ondo irauten duten zuhaitzak eta zuhaixkak dira nagusi. Azpimarratzekoak dira pinu, arte eta antzeko zuhaitzen basoak eta zuhaixka usaintsu tipikoak: makia eta garriga, besteak beste. Esan behar da, ur eskasiagatik eta gizakiaren eraginez, bereziki, oso hondatuta dagoela klima horri dagokion landaredia.\nKlima mediterraneoaren fauna aberatsa da: azeriak, ahuntzak, hegazti harrapariak, katagorriak, sugeak… Gizakiaren eraginak galtzeko zorian jarri ditu, besteak beste, hainbat hegazti harrapariren eta katamotzaren moduko animaliak.\nEgilea adminArgitaratze-data urtarrila 17, 2013 otsaila 6, 2020 Kategoriak Munduko klimakEtiketak baso mediterraneoa, bioma, klima epelak, klima motakUtzi iruzkina Klima mediterraneoa bidalketan\nKlima ozeanikoa ekuatorearen bi aldeetan kokatzen da, 40 eta 60 graduren artean, gutxi gorabehera. Ipar hemisferioan Europako eta Ipar Amerikako mendebaleko itsasertzetan nabarmentzen da. Hego hemisferioan, aldiz, Txile eta Argentinako hegoaldeko itsasertzetan eta Australiako eta Zeelanda Berriko hego-ekialdeko kostan.\nKlima ozeanikoa itsasertzetan aurki dezakegu. Ingurune horiek mendebaleko haizeen eragina jasaten dute. Ozeanoa zeharkatzerakoan haizeak hezetasunez kargatzen dira eta lehorrera iristean, hezetasun hori kondentsatu egiten da eta euri bihurtu. Horixe da, epeltasunaz gain, klima honen ezaugarri nagusia: prezipitazioen erregulartasuna. Euria askotan egiten du (700/2.000 mm/urteko). Horren eraginez, ibaien emaria handia izan ohi da urte osoan. Ibai ezagunenak Rhin, Sena eta Danubio dira.\nOzeanoen eraginez, tenperaturak ere leunak izan ohi dira klima ozeanikoan, nahiko epelak edo freskoak: 7-15 °C, batez-beste. Tenperaturak ez dira oso beroak izaten udan, ezta oso hotzak ere neguan. Ez da aldaketa nabarmenik izaten urtaroen artean, eta urtean zeharreko tenperatura-bitartea erdi-mailakoa dela esan daiteke (10 °C ingurukoa).\nBaso hosto erorkorreko bioma deiturikoan tenperatura leunek eta etengabeko euriteek, hosto erorkorreko basoak sortzen dituzte. Horietan, haritzak, pagoak eta gaztainondoak daude. Zuhaitz horiek hostoa galtzen dute hotzaren etorrerarekin batera. Basoen artean landarerik gabeko gunetan, belardiak sortzen dira. Belardiek hazkunderako baldintza oso egokiak aurkitzen dituzte klima ozeanikoan (hezetasun handia eta tenperatura leunak) eta ganaduaren oinarrizko elikagai bihurtu dira.\nFaunari dagokionez, hosto erorkorreko baso horietan, ugaztun asko (hartzak, azeriak, basurdeak…) bizi da. Belardietan, aldiz, sagua, satorra eta bestelako karraskariak ikus daitezke. Bai basoan eta bai belardietan, hegaztiak ugari dira.\nOro har, esan daiteke klima ozeanikoa duten lurraldeetan, oso nabarmena izan dela gizakiaren eragina. Lehen, lurralde horiek basoz estaliak zeuden eta gizakiak nekazaritza-eremu bihurtu zituen. Horrek, jakina, bioma horretan bizi ziren animalia asko desagertzea eragin du.Gaur egun, klima ozeanikoak hainbat giza okupazio maila eragin ditu:\nEuropako mendebaldea biztanlez beteta dago eta hiri eta industriagune ugari aurki daitezke.\nAmerikako leku batzuetan, biztanleria eskasagoa da eta oraindik ia ustiatu gabeko basoak dituzte.\nAustraliako hainbat eremutan, azkenik, belardi handiak dituzte, eta horrek abelazkuntza eragin du, artzaintza bereziki.\nEgilea adminArgitaratze-data urtarrila 17, 2013 otsaila 6, 2020 Kategoriak Munduko klimakEtiketak baso hosto erorkorrekoa, bioma, klima epelak, klima motakUtzi iruzkina Klima ozeanikoa bidalketan\nKlima honen ezaugarri nagusia izaera aldakorra da, bai tenperaturari dagokionez, baita prezipitazioei dagokienez ere. Klima kontinentala, ozeanoen eraginik ez duten latitude ertainetan dauden eskualdeetan ematen da; bereziki, ipar hemisferioko kontinente barruko, 45-65° koordenatuen artean. Itsas bazterretik urrun egoteak edo haizeak eta prezipitazioak kontinentearen barnealdetik jasotzeak eragiten du eskualde horietako klima hori.\nIpar hemisferioko kontinente nagusien barrualdean agertzen da gehienbat: Siberia aldean, Ameriketako Estatu Batuetan, Kanadako eta Europako barnealdeetan, Asiako erdialdean, Txinan…\nKlima kontinentala gogorra izan arren, haren eraginpean kokatzen dira munduko hiriburu eta hiri nagusietako asko: Mosku (Errusia), Astana (Kazakhstan), Ulan Bator (Mongolia), Chicago, Montreal, Pekin, Viena, Milan, Praga, Kiev…\nLurralde horiek asko berotzen dira udan (30 °C baino gehiago) eta, aldiz, hoztu neguan (0 °C azpitik, izozte handiak). Alde handia dago egunaren eta gauaren artean: egunean zehar tenperatura-bitartea oso handia izaten da, 20 °C artekoa. Lurraldearen eta kokapenaren arabera urteko batez besteko tenperatura asko aldatzen da; 10-15 °C-koa izan ohi da,.\nGehienetan, lurralde horietan euri gutxi egiten du, prezipitazioak nahiko urriak dira, kontinenteen barnealdean kokatzen direnez, ozeanoen eta itsasoen hezetasunetik urrun geratzen baitira. Batez beste, 700 mm euri egiten du urteko. Prezipitazioen banaketa nahiko irregularra da, eta, batez ere, udan egiten du, ekaitzen ondorioz.\nPrezipitazioak, urriak izan arren, ibaiak emari handikoak izan ohi dira, oso eremu zabaleko ura jasotzen baitute. Horrela, hedadura handiko arroak sortzen dira: Rhin, Danubio…\nKlima horretako landaredia oso aldakorra da. Leku hezeenetan, belardia da nagusi, baina haritz-basoak ere topa genitzake; lehorrenetan, berriz, estepa deitzen diren belar-eremu zabalak daude. Estepa horiek oso aproposak dira abelazkuntzarako eta, bereziki, zereal-laboreetarako: lur aberatsak izateaz gain, oso lauak izan ohi dira, makinaria erabiltzeko aukera ematen dutenak. Horregatik, lehen belardi ziren eremu asko eta asko gaur egun nekazaritzarako moldatu dira. Horrek, jakina, animalia askoren desagertzea eragin du, bisontea kasu.\nKlima kontinentaleko lurraldeen iparraldean taiga basoak aurkitzen dira. Taigako zuhaitzak gehienbat papergintzan erabiltzen dira gaur egun.Klimaren gogortasuna dela eta, hor dauden animalia askok emigratu egiten dute. Neguan gelditzen direnak aldiz, hibernatu egiten dute. Jatorrizko animalia asko galdu den arren, klima kontinentalean berezko fauna zabala aurki dezakegu oraindik: arranoak, saiak, koartzak eta mota askotako hegaztiak, oreinak, altzeak, kastoreak, lepahoriak, katagorriak, erbiak…\nEgilea adminArgitaratze-data urtarrila 17, 2013 otsaila 6, 2020 Kategoriak Munduko klimakEtiketak belardia, bioma, klima epelak, klima motakUtzi iruzkina Klima kontinentala bidalketan\nBasamortuak tropikoen inguruetan daude nagusiki, baina baita euri gutxi egiten duen lurralde epeletako hainbat aldetan ere: kontinente barneko lurraldeetan, mendikate handien atzealdean, itsaslaster hotzek ukitutako kostaldeetan…\nBai urtean zehar, bai egunaren eta gauaren artean, tenperatura-bitartea oso handia da basamortuetan. Prezipitazio kopurua, esan bezala, oso txikia dute, 250 mm/urteko baino gutxiago, eta zenbait lekutan (Saharako barnealdea, Atacama…), 5 mm/urteko baino gutxiago. Dudarik gabe, prezipitazio eskasia da klima horren ezaugarri nagusia. Basamortuen berezitasun nagusia lurralde horietako lehortasuna da.\nBadira basamortu beroak baita hotzak ere. Basamortu beroetan, tenperatura bitartea altua izaten da urte guztian: egunez, 50 °C-tik gora irits daiteke zenbaitetan, baina gauez, asko jaisten dira tenperaturak, batzuetan 0 °C-tik behera.\nBasamortu hotzak tropikoetatik nahiko urruti daude, berez klima-zona epelak diren guneetan. Udan, egunez tenperaturak oso altuak izaten dituzte (50 °C, zenbaitetan), eta gauez hotzak; baina neguan tenperaturak baxuak dira, bai egunez, bai gauez (–10 °C-tik beherakoak sarritan). Asiako zenbait basamortu, Gobi eta Takla Makan adibidez, horrelakoak dira.\nMunduan basamortu ezagun asko dago: Sahara (munduko basamortu zabalena), Kalahari, Arabiako basamortua, Australiako Hareazko Basamortu Handia, Atacama, Sonora…\nBasamortuen bioma ingurune oso gogorra da biziarentzat, uraren eskasia berak mugatzen duelako bizitzeko gaitasuna: landareei zaila egiten zaie inguru latz horretara egokitzea, eta, ondorioz, baita animaliei ere. Ura dagoen lekuetan (aintzira, putzu eta ibaien inguruak…) oasiak sortzen dira.\nHorregatik, basamortuetan, gizakiaren eragina txikia dela esan daiteke, baina azken urteotan areagotzen ari da nabarmen petrolio- eta gas-ustiatzeagatik.\nBasamortuko landareek dagoen hezetasun txikia biltzeko sustrai luzeak, sakonak eta zabalduak izan ohi dituzte. Gainera, ura gordetzeko moldaturik egoten dira maiz. Ezagunenak kaktusak dira: handienek hamar metrotik gorako altuera hartzen dute, eta ehunka litro ur gorde dezakete barnean. Oso ezagunak dira palmondoak ere; hezetasun pixka bat lortzen dutenean basamortuetan baso txikiak osatzen dituzte.Basamortuetako fauna ere berora eta lehorrera moldatua dago; dromedarioek eta gameluek, esaterako, egun askotan gorde dezakete ura gorputzean; kriskitin-sugeak edo eskorpioiak ezkutatu egiten dira egunez, bero handia egiten duenean. Animalia asko gauez bizi da.\nEgilea adminArgitaratze-data urtarrila 17, 2013 otsaila 6, 2020 Kategoriak Munduko klimakEtiketak basamortua, bioma, klima beroak, klima motakUtzi iruzkina Basamortuko klima bidalketan


Zestoan jazotako indarkeria matxista kasu batean udalak izandako jarrera salatu du herritar talde batek udalbatzarrean - Urola Kostako Hitza : Urola Kostako Hitza\nKasuaren "kudeaketa onartezina" izan dela diote eta "kezka" agertu dute, udalak "emakumeenganako indarkeria kasuetan eskaintzeko duen zerbitzuaren inguruan".\nBi herritarrek hitza hartu zuten atzo Zestoako udalbatzarraren galdera eta erreguen tartean, udalak herrian jazotako indarkeria matxista kasu baten aurrean izan duen jarrera salatzeko eta beren kezka azaltzeko. Kasu horretan erasotutako emakumearen eta haren haurraren babes taldearen izenean, kasua udalera iritsi zenetik jarraitutako prozedura xehetasunez azaltzen duen idatzia irakurri zuten.\n“Azaroak 25, martxoak 8 edo bestelako egun seinalatuak medio, udal honek emakumeenganako indarkeriaren aurkako eta berdintasunaren aldeko hainbat hitzarmen, protokolo, adierazpen eta mozio sinatu eta onartzen ditu. Larria deritzogu gai eta garai hauetan, udal honen eskuhartzea, konpromisoak paperean jaso eta irudi zein logoak ipintzera mugatzea”, diote aipatutako herritarrek idatziaren sarreran, iruditzen zaielako herrian “aktibo dagoen indarkeria matxista kasu batean Gizare Zerbitzuek zein udaleko beste organo batzuek egindako kudeaketa onartezina” izan dela.\n“Herritar talde batek oso gertutik bizi dugu erasotua den emakumeak eta bere haurrak sufritu duten eta sufritzen duten egoera gogorra. Ez dugu dudarik, sinisten diogulako eta ez dugu dudarik, geure begiekin ikusi, entzun eta bizi izan dugunean oinarritzen garelako: emakumearen aurkako indarkeri kasu baten aurrean gaude”, adierazi zuten. Erasotuari horrelako kasuetan laguntza emateko dauden hainbat “profesional eta administrazioetara lagundu” diotela azaldu zuten, eta “denek ondorio bera atera” dutela baieztatu zuten, “emakumea genero indarkeriaren biktima da eta kasu hauetan ohikoa den bezala, aitak adin txikikoa den haurra erabiltzen jarraitzen du amari min emateko”.\nEmakumeak eta bere babeserako taldeak jo duten ateetako bat izan da Zestoako Udalarena. “Behin eta berriz, Gizarte Zerbitzuei eta udaleko erantzukizun politiko gorenari, emakumeen indarkeria kasuetan beharrezkoa den laguntza eta babes neurriak artikulatzeko eta eskuhartzeko eskatu diegu. Urtebete inguru pasatu da erasotuak udal honetako Gizarte Zerbitzuetara aurrenekoz jo zuenetik”, kontatu zuten, udalean indarkeria kasu horren gainean egindako urratsak eta jarraitutako prozedura xehe azaldu aurretik. Atzo arteko bidean aurretik ere gaiaren kudeaketan “hainbat irregulartasun eta akats salatu” dituztela dio herritar taldeak. Aipatu zuten uztailaren 14an, herritarrek eskatuta, Ongizate Batzordearen bilera egin zela eta han “garbi” gelditu zela, beren ustez, “erasotua ez babesteaz gain, adin txikikoaren beharrei begiratuta ez dela inolako neurririk hartu”. Adin txikikoaren zaintza neurriak erabakitzeko martxan dagoen prozedura judizialera udalak igorritako txostenak ere gogor kritikatu zituzten atzo, bereziki gizarte langileak egindakoa: “Genero perspektibarik gabe eginda dago eta erabilitako termino zein edukiek erasotzailea estaltzen dute, profesional batzuen ustez, intentzionalitate osoarekin estali ere”.\nUztailaren 14ko bileran bi dokumentuen “akatsak agerian geratu” zirela dio herritar taldeak, “baina udalak ez du ezer egin akatsok zuzentzeko”. Kasu honetan udalak izan dituen “jarrerak zein akatsek erreparatu ezineko kaltea eragin” dutela uste dute atzo idatzia plazaratu zutenek: “Udal honen erantzuna, borondatea hori izan ez bada ere, erasotzailearen jarrerak estali eta erasotua babesik gabe uztea izan dela uste dugu”, berretsi zuten, eta udalaren jarrera hori berriro salatu, “inolako babesik ez dietela eman erasotuari eta adin txikikoari, horretarako nahikoa datu, lekukotza eta txosten edukita. Denboran bidegabe luzatu da, eta etengabe egindako akatsen zuzenketa eta oinarrizko tramite zein herritarron eskaerei erantzun egokirik ez zaigu eman, ezta erasotuari ere. Modu berean, salatu nahi dugu, adin txikikoaren ongizatea arriskuan egonik, erasotzailea babestera bideratu diren txosten zein agiriak bakarrik helarazi direla epaitegira, jakinda gainera, egin diren bilera eta informazio trukaketengatik, garrantzitsuak diren elementu asko ezkutatu direla eta errealitatera egokitzen ez den informazioa helarazi duzuela epaitegira”.\nGertatutako guztia “oso larria” dela uste dute. Atzo gogoratu zuten emakumeen kontrako indarkeriaren aurka borrokatzeko “egun seinalatuetan mozio zein konpromisoak hartzearekin ez dela nahikoa”; eta “kezka” agertu zuten, udalak “emakumeenganako indarkeria kasuetan eskaintzeko duen zerbitzuaren inguruan”.


Kaixomaitia.eus kontaketa erotikoen lehiaketaren oinarriak - PostData\nParte-hartzaile bakoitzak nahi dituen beste lan aurkezteko aukera izango du.\nKontaketen luzera 6.000 eta 20.000 karaktere artekoa izango da.\nIdazlanak euskaraz idatziak eta beste inon argitaratu gabeak izango dira.\nLehiaketaren sustapena 2020ko azaroaren 16ean hasiko da.\nAurkeztu nahi diren lanak 2020ko abenduaren 21abaino lehen igo beharko dira2. puntuan aipatutako web orrialdera.\n2021eko urtarrilaren 20rako aukeratuko dira 8 finalistak.\n2021eko otsailaren 14ko astean ospatuko da sari banaketa ekitaldia.\n2020ko abenduaren 21ean jasotako lan guztiak Kaixomaitiaren blogean publikatuko dira, CCBYSA lizentziapean. Eta epaimahaiari ere orduan helaraziko zaizkio lanak.\nKontutan hartu ahal izango da baita ere, idazlan horiek Kaixomaitia.eus –en blogean, nahiz sare sozialetan publikatzean izan dezaketen edo izandako oihartzuna.\nKaixomaitia.eus atariko jabetza duen ARANET INTERNET ZERBITZUAK SL-k beretzat gordetzen du jasotako lanak publikatzeko eskubidea. Lehiaketa honetako parte-hartzaileak, bidalitako lanaren jabe den neurrian, lanak erabiltzen, jendaurrean erreproduzitzen eta jakinarazten utziko dio ARANET INTERNET ZERBITZUAK SL-ri, euskarri inprimatuan, interneten edo beste\nelkar argitaletxeaeuskaraeuskarazko edukiakkaixomaitia.euskontaketa erotikoaren literatur lehiaketakontaketa erotikoen literatur lehiaketa\n← Zorioneko Happy ending batzuk, bukaera zoriontsu ugari eta ondo bukatzen diren liburu asko\nDURANGO, Kulturaren Azoka nazionala →


Ikasketa-plana | Gizarte Hezkuntza + Gizarte Lana | Deusto\nMENUA / Ikasketa-plana\nAisia eta animazioa\nHezkuntza iraunkorra eta garapen komunitarioa\nIkerketa metodoak eta teknikak I\nGizarte hezkuntzako programen plangintza\nLana, Enplegua eta Gizarteratze eta Laneratzea\nGizarte-egoera ahuleko taldeak eta gizarteratzea\nIkerketako metodoak eta teknikak II\nHezkuntza, inklusioa eta arrazakeriarik eza\nHezkuntzako baliabideak eta informazioaren eta komunikazioaren teknologiak\nZerbitzu eta zentroen antolaketa eta kudeaketa\nDesgaitasunak dituzten gazte eta helduen gizarte inklusioa\nDroga-mendetasunetan eta beste adikzio batzuetan gizarte-hezkuntzaren bidez esku hartzea\nGizarte hezkuntzako programen ebaluazioa, berrikuntza eta kalitatea\nHirugarren adinean esku hartzeko programak\nIkerketa metodoak eta teknikak II\n5 mailen begirada bat\nGizarte- eta hezkuntza-arloko esku-hartzearen oinarri sozialak, hezkuntzakoak, psikologikoak eta juridikoak ezagutuko dituzu. Oinarrizko irakasgaiek jakintza zientifikoa ematen digute, jarduera profesionalak oinarritzeko.\nEremu profesionalak ezagutuz\nOinarriak ezarri ondoren, ondo ezagutu eta bereiziko dituzu esku-hartzearen eremuak (gizarte-zerbitzuak, aisialdia eta garapen komunitarioa, etab.) eta hori gauzatzeko oinarrizko tresnak.\nAurreko mailetan ikasitakoa praktikan jar dezakezu, Gizarte Hezkuntzako lehen praktikaldiaren bidez. Kolektibo, errealitate eta tresna desberdinei buruz gehiago ikasten jarraituko duzu, arreta integrala eman ahal izateko.\nSakontzen - Lehenbiziko Gradu Amaierako Lana\nBigarren praktikaldia egingo duzu ikasturte osoan, oraingoan Gizarte Lanean. Lehenbiziko Gradu Amaierako Lana ere egingo duzu (Gizarte Lana). Horrekin guztiarekin, baliabide gehiago eskuratuko dituzu esku-hartze profesional on baterako.\nIkasketen amaiera - Donostiatik Bilbora\nDonostiako campuseko ikasleek Bilboko campusean egingo dute azken maila hau. 5. mailan aukerako irakasgaiak eskaintzen dira, zenbait esku-hartze arlotan sakon dezazun. Gainera, hirugarren eta azken praktikaldia (Gizarte Hezkuntza) amaitu eta bigarren Gradu Amaierako Lana egingo duzu, Gizarte Hezkuntzakoa.\n4. eta 5. mailan\nGradu Bikoitzean, Gradu Amaierako bi Lan egingo dituzu:\n- 4. maila: Gizarte Laneko Gradu Amaierako Lana (6 ECTS)\n- 5. maila: Gizarte Hezkuntzako Gradu Amaierako Lana (12 ECTS)\nGradu Amaierako Lana titulazioarekin lotutako konpetentziak biltzen dituen proiektu bat da, eta jendaurrean erakutsi eta defendatzeko aukera izango duzu. Tutore batek gainbegiratuta egingo dituzu.\nZure amaierako proiektuarekin, frogatu ahal izango duzu:\nEskuratu dituzula Gizarte Hezkuntzako eta Gizarte Laneko jakintzaketa konpetentziak.\nGai zarela galderak egiteko Gizarte Hezkuntzako eta Gizarte Laneko gai garrantzitsu bati buruz.\nGaldera horientzako erantzun posibleak aurkitzeko sistema zorrotz bat duzula.\nGizarte Laneko proiektua\nGizarte Laneko Gradu Amaierako Lana da esku hartzeko eta ikerketako txosten edo proiektu bat prestatu, jendaurrean erakutsi eta defendatzea.\nGradu Amaierako Lanean gai hauek ikertuko dira:\nEtika, balioak eta bizi- eta ongizate-baldintzak\nGizarte-politika eta babes-sistemak\nBiztanleria, lurraldea eta prozesu sozialak\nGizarte Hezkuntzako proiektua\nGizarte Hezkuntzako Gradu Amaierako Lana teorikoa, enpirikoa edo aplikatua da. Loturik egongo da gizarte-heziketaren arloko esku-hartzearekin, lau arlo hauetako batean:


Izena eman duten berangoztar guztiek eskuratu ahal izango dute Otxabeneko BOEren bat - Berango - Hiruka.eus\nEkainaren 18an egingo dute zozketa\nIzena eman duten berangoztar guztiek eskuratu ahal izango dute Otxabeneko BOEren bat\nIker Rincon Moreno 2021-03-31 09:20\nEraikiko dituzten etxebizitzen infografia. © BERANGOBARRIAVPO\nEkainaren 18an zozkatuko dituzte Santa Ana auzoko Otxabene inguruan eraikiko dituzten babes ofizialeko 206 etxebizitzak (BOE). Berangoko Udalak jakinarazi duenez, esleipenak egiterako orduan lehentasuna izango dute berangoztarrek; denera, udalerrian erroldatuta dauden 138 pertsonek eman dute izena, eta, hartara, horiek guztiek erosi ahal izango dute logela bi edo hiruko etxebizitzaren bat. Udalerrian adingabeko seme-alabaren bat edo berton lan egiten duten beste 23 pertsonei ere esleituko zaizkie etxebizitzok.\nJoan den urteko urriaren 19tik azaroaren 27ra bitarteko epea egon zen Santa Ana auzoko Otxabene inguruan eraikiko dituzten 206 BOE –horiekaz batera, beste 10 mugikortasun arazoak dituztenentzako egokitutako etxebizitzak izango dira– bat erosteko eskaera egiteko; guztira, 1.075 pertsonek eman dute izena, eta beste hiruk egokitutako hamar etxebizitzetako bat eskuratzeko. Erregistroa egiteko, baina, hainbat baldintza ezarri zituen Berangoko Udalak. Lehenengo baldintza, nagusia, azken sei urteetan Berangon erroldatu izana da, gutxienez hiru urtez. Denera, baldintza hori betetzen duten 138 lagunek eman dute izena; hartara, horiek guztiek eskuratu ahal izango dute etxebizitzetako bat. Anabel Landa alkateak nabarmendu duenez, hori zen helburuetako bat: berangoztarrak udalerrian gelditu ahal izatea, "eta egiten ari garen BOE hauekaz hori lortuko dugu".\nLehenengo baldintza hori betetzen dutenak etxebizitza guztiak esleitzeko behar beste ez direnez, adingabeko seme-alabaren bat udalerrian erroldatuta dutenei eskainiko zaizkie, aurreko baldintza bete ez arren. Kasu horretan, 8 lagunek egin dute inskribapena. Kasuok aipagarriak dira alkatearen arabera, horri esker familiak gerturatu ahal izango direlako, "kasuak daude non gurasoak elkarrekin bizi ez diren; modu honetan, horietakoren bat Berangora gerturatu ahal izango da seme-alabatik gertuago egon ahal izateko".\nHorien ondoren, lehentasuna izango dute Berangon lan egiten dutenek –15 pertsonek bete dute baldintza hori–; segidan, Uribe Kostako udalerriren batean erroldatutakoek (Lemoiz eta Leioa bitartean) –792 lagunek eman dute izena–; eta azkenik, EAEko beste edozein pertsonak –116–.\nKontuak horrela, salgai dauden babes ofizialeko 206 etxebizitzetatik 161 berangoztarrei eta udalerriari lotutako lagunei esleituko zaizkie.\n"Benetan eraiki behar da hainbeste Berangon?"\nUnai Brea 2020 abe 02 Berango\nJoan den irailean sortu zen Berango Lurraren Defentsan Kolektiboa, "herrian geratzen diren berdeguneak babesteko" asmoz. Abuztuan, Berangoko Udalak...\nUnai Brea 2020 urr 01 Berango\nOtxabene inguruko bost lursail urbanizagarriren ugazaba izango da Amenabar Etxegintza Bizkaia S.L. enpresa, Berangoko Udalagaz izenpetutako hitzarm...


OMC presiozko Gasolina Erregai Tanks | Outboard Itsasontzi Motor konponketa\nOMC presiozko Gasolina Erregai-biltegiak\nEgin klik hemen eBay erosteko Evinrude/ Johnson Dual Fuel Lines and Tanks\nAbisua A presiozko Gasolina Erregai tankeak buruzko zaharragoa OMC Motors erabili\nMotor hauek presio erregaiaren tankeak erabiltzen dituzte, Cruis-a-Day Tanks izenez ezagutzen dena. Erregaiaren ordez depositua sucking beharrean, linea bikoitzeko malgukiak airea deposituan sartu eta 4-7 PSI presionatzen du erregaiak motorrera itzultzeko. Funtsean, depositu presio horiek sute oso arriskutsuak edo leherketa arriskua dira. OMCk azkenean 1959en ondoren tankeak erabili zituen.\nBiltegi horietako bat baldin baduzu, mahuka bi lerro izango dituzu, bat airea ponpatzeko erregai bihurtzeko eta bestea erregaiari motorra emateko. Kanpoko lehen erregaiaren depositua OMC atera zen eta gaur egun teknologia berria izan zen. Arazoak identifikatu ondoren, itsasoko motor fabrikatzaileek lineako erregai suction sistema bakarrarekin alderatuz gero, askoz seguruagoak dira.\nPresio Tank Connector\nOld Style Presio Erregai Tank\n5 Gallon Presio Erregai Tank\nPresiozko Erregai Deposituak Arazoak:\nGasolina eta Gas lurruna presiopean ezer bonba bat baino gutxiago da!\nZalantzarik gabe, tankeak behar bezala zigilatzea lortzen da, nahiz eta berria den. Tankeak isuri egiten badira, gasa eta olioa itsasontzira iritsiko dira eta airean sartuko dira.\nLeaky tankeak ere beharrezkoak presio erregai motor itzuli emateko mahuka luzeak eman galduko.\nZilindro puntuatua badaukazu, motore hauek blokeatu liteke (blokeoa sua) eta erregaiaren eta presioaren presioa areagotu. Hau ezaguna izan da txanoak ustekabeak botatzea eta 20 oinak jaurtitzea airean! Isiltasun hori zure erregai depositua ere piztu dezake. Halaber, erregai lerroek haustura eragiten dute.\ndaude baduzu, ur gainean, eta zure depositua huts egiten presioa eduki, zure motor exekutatu modu bakarra da depositua eduki up carburetor mailatik eta utzi erregai grabitatearen motor feed.\nTanga horiek ez ziren funtzionatu. Aparatuaren presioarekin presionatu behar duzu zure motorraren abiarazi aurretik. Era berean, depositua despresurizatu behar duzu tapa kendu aurretik.\nPresio presio zahar horietako bat baldin baduzu, aukera asko mantendu beharko dituzu behar bezala funtziona dezan. Gaur egun eros daitezkeen tanke hauen gaskulak eta zigiluak konpontzeko kitak daude. Lehendik dagoen depositua konpondu edo errekuntza-ponpa mota eta OMC-k gaur egun erabiltzen duen erabakia hartu behar duzu.\nOndoko prozedura kontatzen du nola dezakezu zure motor ohiko erregai-bonba bat, line, eta depositua zein seguruagoa eta fidagarriagoa izango da.\nBi Line Presio Tank Sistema bihurtzen Lerro bakarreko Erregai Pump Xurgapen Tank System to\nBihurtze hori egiteko prozesua oso sinplea da, bereziki karbohidratoak kendutakoan bereziki. Behar dituzun materialak honakoak dira:\n6 About hutsean line mahuka oinak, edozein auto piezak dendan eskuragarri.\nMikumi Banako Carburetor Pump\nHuts Line Cap\n3 edo 4 Zip Ties\nLerro bakarreko Erregai Connector\nLerro bakarreko Gas Tank eta Hose\nMikumi Japoniako konpainia izan da duela urte inguruan karburote eta erregai ponpak egiteko. Go-kotxean, ultra-argiaren hegazkinetan eta beste motatako beste aplikazio batzuek erabiltzen dituzten erregai-ponpa asko ikusiko dituzu. Erregai-ponpa hau edozein go-saskia dendan aurki daiteke. Hau erosi nuen online $ 22.00 inguruan. Gehienez, Evinrude eta Johnson motoentzako erregaientzako ponpak zuzenean gurpilen gainean muntatzen dira. 5.5 HP motorraren kasuan, ez dago lekurik erregaia ponpatzeko. 7.5, 10 edo 18 HPren motor handiagoek, OMC erregaiaren ponpa bat gehitu dute.\nMikumi Pulse aktibatua Erregai Pump\nErregaiaren ponpak motorretik lortzen duen hustu-pultsuarekin funtzionatzen du. Hutsean motorrak sortzen du eta ponpa entxufatzen du pomaren erdiko konektorean atxikitako mahukaren bidez. Beste bi konektore gas-depositu edo erregai-konektore batera iristeko lerroak dira (gezi-seinalea) eta karburadorearen irteeraraino (gezurra adierazteko).\nKendu burbuila Klikatu hemen. carburetor kendu argibideak ikusteko.\nKarburetarako atzean dagoen intsektiziorako estalkia kentzen baduzu, bi zulo ikus ditzakezu gomazko flapekin. Flaps dira txar-balbulak, airea kanpora bidaiatzeko karkasa batetik. Horrek airearen presio positiboa sortzen du erregai bikoitzeko lerroetatik ihes egiteko, depositua presionatzeko. Itzultzeko bi torlojuak udaberrian eusten eta egiaztatu balbulak kendu. Zulo horietako bat bi ziklomotora motorraren bi ganbara-ganberan dago.\nPultsu-hutsean lortzeko, zulatu hutsetako bat hutsean dagoen konexioaren punta batekin. Hutsik dagoen hodi laukiaren luzera ebakitzeko, sarrerarako kolektoreek estalkia edukiko dute tokia lokatzez jarrita ez dadin. Ordeztu sarrerarik gabeko estalkiaren estalkia.\nOrdeztu erregai bikoitzeko lineako konektore zaharra lineako erregai berriarekin. Lineako erregaiaren konektore bakarra lortzeko gai izan nintzen nire inguruko itsasontziaren berreskuratze-patioan $ 6.00 inguruan, baina OMC piezen saltzaileek ere eskura dezakete. Behean irudian erregaiaren konektore berriak eta berriak ikus ditzakezu. Konektore berria (ezkerraldean) bi prong ditu. Erantsi 2 hodi lerroaren oinak konektoreak sarrerarekin kolektoreen estalkian.\nKendu bi lerro zaharra tiller besoaren oinarria erregaiaren lineako konektore batera eta erregaien konektore berrirako erregaiaren ponpa berriarekin ordezkatzeko. 2 lerroko oinak erabiltzea baimendu erregaiaren ponpatik ibiltzeko.\nOrdezkatu karburoa KLIKATU HEMEN. carburador instalatzen jarraibideak ikusteko. Erantsi 2 hodi lerroan oinak karburadorera birbidaltzeko erregaiaren ponpa egiteko.\nJoan zure hutsean pultsu-lerroa, karbura-lerroa eta erregaien konektore-lerroa, alanbre-ponpa ondoan dagoen goranzko palanka atzean jarrita dagoen erregai-ponpa inguruan. Korrontearen gehiegizko luzera forma lerroak eta konektatu erregaiaren ponpa. Lerro hauek bideratzen direnean, mugitu zati mugikorretik edo loturen bidez. Kuxinek erregaiaren ponpa berriaren gainean jarri beharko lukete. Erabili zip loturak lerroak ziurtatzeko, beraz, leku jarraituko dute.\nZure motor orain bihurtu da eta zure gas depositua eta erregai linea berria erabiltzeko prest zaude.


«Etengabe zorrozteak laguntzen du ondo lan egiten»\n10 apirila, 2020 Elkarrizketa 978\nGipuzkoako Bertsozale Elkartearen lehendakari kargua aurtengo batzarrean utzi du Saroi Jauregi Aiestaranek (Zaldibia, 1978). Urte bukaerara arte segituko du, erreleboa patxadaz egiteko. Gai jartzaile taldean dabil 1999tik, eta ibiliko da aurrerantzean, «aletxoa jartzen». Egituratik harago, borondatezko laguntzaileen figura goratu du.\nLehendakari kargua utzi duzu. Aro baten bukaera?\nPixkana, belaunaldi berriei ardura postuetan tokia egin behar zaie. Urte asko daramatzat Bertsozale Elkartean, 20 urte: lehendakaritzan 10 urte, baina zuzendaritzan 2000n sartu nintzen. Oso gustura nabil han lanean, gai jartzaile taldean. Baina garaia bada pauso bat atzera emateko. Zuzendaritzan jarraituko dut urte bukaera arte behintzat, baina pixka bat atzeraxeagotik.\nNolako urteak izan dira zuretzat?\nErosoa izan da oso. Azkenean, Bertsozale Elkartean jende asko dabil lanean: soldatapean talde handi bat, eta borondatez zer esanik ez. Niri tokatu zait aurpegia ematea, baina babestuta sentitu naiz beti. Argi dago bakarrik ezingo nukeela ezer egin, eta ez dudala egin, gainera. Talde handi hori aldatuz joaten da.\nBertsozale Elkartea, kanpotik, eredugarritzat hartu izan da, funtzionatzeko eragatik, lan filosofiagatik. Barrutik ere hain polita da?\nEgia esanda, bai, ederra da horrela lan egitea. Bertsozale Elkartea oso kritikoa da bere lanarekin, etengabe gogoetan jarduten du. Hain zuzen, gogoeta jardunaldi mamitsu bat egin genuen orain bi udazken, eta horrek ere aldaketa batzuk ekarriko ditu hemendik aurrera begira. Justu, aurten asmoa daukagu gogoeta handi bat egiteko lan funtzionamenduaz eta egituratzeari buruz. Kanpotik eredugarri ikusten den hori ere, etengabe zorrozten joaten gara elkartean. Horrek berak laguntzen digu ondo funtzionatzen, eta, bestela, aldatzen.\nZein da balio onena, zure ustez?\nNahiz eta egituratuta egon bertsozale elkartea –herrialdeka, eta horien txapela modura Euskal Herrikoa–, barruan beste lantalde pila bat daude, eta bakoitzak borondatez gehien interesatzen zaion arloetan aportatzen du: transmisioan, bertso eskoletan, sustapenean… Egitura horretatik kanpora ere, bertsolaritza eta bertsozaletasuna, bereziki, oso errotuta dago Euskal Herrian, eta jende askori asko gustatzen zaio hor aportatzea. Uste dut asmatzen dugula horri denari etekina ateratzen, eta horrek ematen dio balio positiboa lana egiteko gure moduari.\n«Elkartea oso kritikoa da bere lanarekin, etengabe gogoetan ari da. Hain zuzen, horrek aldaketa batzuk ekarriko ditu»\n«Bertsolaritzak emandako belaunaldi askotako lagunekin eta elkartean sortutako harremanekin geratzen naiz»\nZer zaporerekin geratu zara urte hauetan egindako lanarekin? Zer ekarpen baloratuko zenuke ondoen?\nGehien nabarmenduko nuke transmisioan egiten ari garen lana, bereziki hezkuntza arautuan. Bertsozale elkartearen helburua bertso eskoletan bertsolari, gai jartzaile, epaile eta bertsozale berriak sortzea da, noski, baina hezkuntza arautuan Gipuzkoan ia ikastetxe guztietara iristen gara. Adin bateko ume guztiei aukera ematen diegu bertsolaritza zer den ezagutzeko behintzat. Horrek ekarpena egiten dio bertsozale elkarteari eta bertsozaletasunari, eta baita euskalgintzari eta euskaltzaletasunari berari ere.\nZein da ekarri hori?\nUme horiei denei ematen diegu aukera euskararekin bakarrik egin dezaketen gauza bat egiteko: bertsolaritzarekin eta hizkuntzarekin jolastu. Urte asko daramagu transmisioko proiektuarekin, eta gora eta gora joan da. Egia esan, oso ondo baloratzen dute ikastetxeetan eta udaletan. Bereziki, etxetik euskara eta bertsozaletasuna jasotzen ez duten umeei aukera hori ematea izugarria iruditzen zait, ekarpen handia.\nOrain, zertan jarri nahi duzu alea?\nBehar den horretan. Oraingoz, Gipuzkoako Bertsozale Elkarteko zuzendaritzan jarraituko dut. Lehendakari izan naizenean ere borondatezko lana da hori, eta kide izaten jarraituko dut. Aparte, nire arloa gai jartzailetza izanda, horretan jarraituko dut. Ez dakit zenbateraino, txapelketaz txapelketa ikusiko dugu zer lan egokitzen zaidan. Plazaz plaza ere, momentuaren arabera eta gogoaren arabera, baina jarraituko dut, Eskolartekoan edo behar denetan. Hortik aparte, bertsozale bezala, herrian edo inguruan tokatzen den horretan nire aletxoa jartzen saiatuko naiz. Zaldibian, alde horretatik, ez dago arazorik. Ondo antolatuta dago eta saio asko egiten da.\nGai jartzen eta aurkezle lanetan bilakaera izango zen 1999tik.\nBai. 1999an Herriartekoan Zaldibiako taldeko gai jartzaile gisa hasi nintzen, herritik kanpora. Ordurako herrian jada eginda nengoen, 1993an. Gero oso azkar joan ziren gauzak; 1999an bertan Herriarteko finala aurkeztu nuen, eta handik bi urtera Euskal Herriko finala. Nahi gabe bezala etorri ziren gauzak, eta oso gustura hartu nituen.\nGaiak jartzea bera asko aldatu da?\nBai. Gai jartzailetzan arlo asko daude: batetik sormena, bestetik taldeko lana. Sormena banakakoa da, gero taldean kontrastatzen da. Funtzionamendu aldetik aldaketarik handiena teknologikoa izan da, bileretan eta lana egiteko moduetan asko aldatu dizkigu gauzak. Gaia jartzeko moduari dagokionez, bilakaera orokor bat badago Bertsozale Elkartean, plazan eta txapelketan ere bai. Egokitzen joan izan gara, talde bezala eta banaka. Orain dela 20 urteko gaiak eta oraingoak ez dira berdinak.\nBide horretan, zerekin geratzen zara?\nBertsozale Elkarteak eta bertsolaritzak, oro har, eman dizkidaten lagunekin eta harremanekin geratzen naiz; bai gai jartzaile taldean, bai zuzendaritzan… Aukera izan dut belaunaldi askotako jendearekin aritzeko; batzarrean Imanol Lazkanorekin egon nintzen, gai jartzaile taldean Laxaro Azkune, Inaxio Usarralde… lehengo belaunaldi bat izan litekeena. Orain, nire atzetik etorri diren gazte mordo bat eta Eskolartekoan ezagututako bertsolari gazte pilo bat daude. Jende askorekin harreman oso estua egin dut, eta Elkarteak eman didan balio onena horixe da: harremanak.\n« «Gure azken etxea Igeldon egongo da»\nKaiola batzuetan, babeslekua besteetan »


HERRI BOTIA ZOZKETAREN SARI BANAKETA — Mutrikuko Udala\nHERRI BOTIA ZOZKETAREN SARI BANAKETA\nHERRI BOTIA ZOZKETAREN SARI BANAKETA https://www.mutriku.eus/eu/albisteak/herri-botia-zozketaren-sari-banaketa https://www.mutriku.eus/eu/albisteak/herri-botia-zozketaren-sari-banaketa/@@download/image/Herri Botia-1.jpg\nAtzo ospatu zen Mutrikuko Udaletxean, Herri Botia Mutrikuko Loteriaren sari banaketa. Joseba Palenzuela Alkatea eta Aitor Itza Garapen arloko zinegotziaren eskutik jaso zituzten zenbaki irabazleen jabeek euren erosketa txartelak. Sari nagusia, 3.080 euroko, Maria Clara Lezertuarentzat izan zen, Ansorregi Oinetakoak dendan egindako erosketa batean eskuratutako 27.045 zenbakiari esker.\n1.120 euroko bigarren saria Juan Miguel Borgesentzat izan zen eta 560 euroko bi hirugarren sariak Mari Carmen Maneiro eta Joseba Burgañarentzat. 280 euroko laugarren sarien irabazleak Leire Irizar, Maria Consuelo Caamaño eta Leire Jainaga izan ziren. Azkenik, 140 euroko sari txikien irabazleak honako hauek izan ziren: Cristina Lopez, Elena Rodriguez, Jon Larruskain, Iñaki Solupe, Elena Altuna, Selvera Shukrieva eta Pablo Bernabe.\nHala ere, oraindik ez dira saridun guztiak agertu, eta bost sariren ordezko zenbakien jabeak falta dira: laugarren sari bat (18.895) eta lau sari txiki (24.259, 50.500, 08.001 eta 37.378). Zenbaki hauen jabeek otsailaren 21a arte (hau barne) izango dute saria jasotzeko aukera Turismo bulegoan.\nMutrikuko Udaleko garapen sailak, COVID-19ak herriko sektore ekonomikoan eragiten ari den kaltea arintzeko helburuarekin, azken bi urtetan zenbait ekintza burutu ditu herriko establezimenduei laguntzeko. Ekintza horien artean HERRI BOTIA gabonetako kanpaina jarri zuen martxan abenduaren 13an. Kanpainak hilabete iraun zuen eta bertan, atxikitako saltokietan gutxienez 10 euroko erosketa egitean, merkatariek txartel batzuk banatu zituzten Mutrikuko Loterian parte hartu ahal izateko. 2022ko urtarrilaren 10an egin zen zozketa eta Mutrikuko Udala Youtube kanalean jarraitu ahal izan zen streaming bidez.\nGuztira herriko 57 establezimendu atxiki ziren kanpainara eta guztira 56.000 txartel banatu zituzten establezimendu guztien artean, Ondorioz, 4 astetan 560.000 euroko gastua egin zen kanpainarekin bat egin zuten herriko establezimenduetan.


Kontu anitzetarako Google Analytics kodea\nGoogle Analytics: Kontu anitzen jarraipena (kode berria)\nTuesday, April 5, 2011 Osteguna, abendua 1, 2011 Douglas Karr\nGoogle Analytics kontu anitzetan orrialde bakar baten jarraipena egin behar izaten da. Adibidez, agian hainbat kontu dituzu - bat bezeroarentzako eta bestea zure agentziarako - eta datuak bakoitzera bildu nahi dituzu. Horretarako, orrialde bakoitzean bi kontuak zehaztu behar dituzu.\nHau nahiko erraza izan zen Urchin (pageTracker) kode zaharrarekin, baina harrigarriagoa da hornitutako Google Analytics kapsulatze script berriarekin.\nFuntsean, kontu osagarria _gaq array-ra gehitu besterik ez duzu! Gehiago gehitu nahi baduzu, "b" "c" eta abar aldatzea besterik ez duzu, eta abar. Gogoan izan, gehitzen ari zaren kontu bakoitzarekin cookieak uzten ari zarela, beraz, ez zaitez gehiegi eraman.\nCrowdsource Zure B2B datuen garbiketa\nDec 6, 2011 3-en: 33 PM\nAholku bikaina! Eskerrik asko Doug partekatzeagatik! Ba al dago eragin kaltegarririk gune batean hainbat kodek ondo konfiguratuta badago? Cookieak leku guztian zehar barreiatzeaz gain?\nDec 6, 2011 3-en: 38 PM\nBat ere ez, behar bezala konfiguratuta badago. Orrialde batean script etiketa desberdin batzuk itsasten badituzu, hondamena sor dezake cookieak, errebote tasak eta estatistika orokorrak.\nApirila 19, 2013 at 8: 24 PM\nInplementazio honek jada ez duela funtzionatzen gure guneetako batean. Ohartu al zara jada ez duela funtzionatzen? Zergatik izango lukeen ideiarik?


Lege Oharra - Noainko Udala\nJabetza intelektualari eta industrialari buruzko legeek (Espainiakoek nahiz nazioartekoek) babestuta daude atari hau guztia eta huraxe osatzen duten atal guztiak. Espresuki debeku da atari hau bere osoan edo zati batean erreproduzitzea, Noain-Elortzibarko Udalak berariaz baimen idatzia ematen ez badu. Atari hau edo haren edukiak atariaren edo haren edukien aurka erabiltzeak jazarpena eragiten ahalko du.\nEz da derrigorrezkoa datu pertsonalak betetzea. Bere datu pertsonalak eman dituen erabiltzailea da datuen egiazkotasunaren eta zuzentasunaren erantzulea, eta Noain-Elortzibarko Udalak ez du horri buruzko inolako erantzukizunik.\nErabiltzaileak ematen dituen datuak gure fitxategi automatizatu pertsonaletan sartu eta tratatuko dira, datu pertsonalak babesteko abenduaren 13ko 15/1999 Lege Organikoarekin bat. Datuak emanez, erabiltzaileak baimena ematen du datu horien tratamendu automatizaturako, atarian kasu bakoitzean adierazitako xedeei jarraiki. Erabiltzaileak edozein unetan erabiltzen ahalko du datuak eskuratu, zuzendu, deuseztatu eta haien aurka jotzeko eskubidea.\nBakarrik gordetzen dira erabiltzaileak bere borondatez erregistratzean emaniko datuak.\nAtari honek bakarrik dauka Noain-Elortzibarko Udalak fede onean jasotako informazioa, Udalak fidagarritzat jo dituen iturrietakoak. Dena dela, atari hau eta haren edukiak ez dira ezeren berme –ez espersua, ez inplizitua– Noain-Elortzibarko Udalaren aldetik. Noain-Elortzibarko Udalak ez du bermatzen web-orrialdean operatiboak egotea, ez eta edukiak une oro izatea osoak, zehatzak edo fidagarriak.\nNoain-Elortzibarko Udala ez da izanen atari honen erabilerak eragin ditzakeen kalte-galera zuzenekoen edo zeharkakoen erantzule, barne direla informatika-sistemei eragindako kalteak, birusak sartzea eta bestelako kalteak, baldin eta gertatu badira atarian dagoen informazioarengatik hartzen den edozein erabakiren ondorioz. Noain-Elortzibarko Udala informazioaren gaineko baieztapen idatzia eskatzea gomendatzen du, beharra izatera.\nErabiltzaileek kasuan kasuko legeri aplikagarriarekin bat erabili behar dute atari honetan bildutako informazioa. Noain-Elortzibarko Udala ez da inola ere izanen atari hau edo haren edukiak gaizki erabiltzearen erantzule, ezta erabilera okerrak eragin ditzakeen ondorioen erantzule ere.\nErabilera baldintza hauen ondorioetarako, “ataria”-k “wengunea” esan nahi du.\nNoain-Elortzibarko Udalak beretzat gorde du atari hauen edukiak eta hartan sartzeko baldintza orokorrak aurrez abisatu gabe edozein unetan aldatzeko eskubidea .\nErabilera Baldintza Orokor hauek, eta erabiltzailearen eta bitartekaritzaren artean egiten diren harreman oro Espainiako legeriari jarraiki arautuko dira.\nAtaria erabiltzeak berekin dakar Erabilera Baldintza Orokorrak onartzea.


BERRIAK ZORNOTZAN ekaina 2010 by Aritz Labrador - issuu\nBERRIAK ZORNOTZAN Zornotzako berrien aldizkaria euskeraz _1_ z\nZornotzako Berrien aldizkaria Euskeraz www.berriakzornotzan.es.tl\nBerriak Zornotzan 1 zk. Ekaina 2010\nALDIZKARI HONETAN… HAIZETARA 2010 JAIETARAKO KARTEL – LEHIAKETA UDALETXE BERRIA, HERRIKO PLAZA BERRIA IKASTETXEETAKO JAIAK EGUZKI PLAKAK KIROLDEGI ZATI BAT ZABALIK AUZOBUSA AHT EZ HIZKUNTZA ALDAKETA ZORNOTZARRAK BURU ZORNOTZAKO MARGOLARIAK KULTURA: Udabarri, San Joan Jaia\nBERRIAK ZORNOTZAN Zornotzako berrien aldizkaria euskeraz _2_\nBadago hemen urtero bezala, Haizetara izeneko kale-musikaren Lehiaketa internazionala. Ekainaren 25, 26 eta 27 egunetan ospatuko da. Haizetara lehiaketarekin batera, Herriko plaza estreinatuko da, Ekainaren 25n, alegia. Honexek izan dira aurten Zornotzan egon diren musika-taldeak: 1. Zephyrologie Frantzia www.zephyrologie.com 2. What Cheer? Brigade AEB www.whatcheerbrigade.com\n3. Brassafrik Belgika www.metx.be/en/project/brassafrik-1 4. Samenakoa Frantzia-Alemania www.samenakoa.com 5. Fantomatik Orchestra Italia www.fantomatikorchestra.com 6. Club Era Hungaria www.myspace.com/clubera 7. La Bandastre Nantes (Frantzia) www.myspace.com/labandastre 8. Broken Brothers Brass Band Euskadi www.myspace.com/brokenbrothersbrassband\nZORIONAK !! What Cheer? Brigade\nBERRIAK ZORNOTZAN Zornotzako berrien aldizkaria euskeraz _3_\nEGITARAUA Haizetara 2010 OSTIRALA 25 18:30 Zelaieta Zentroa: HARRERA TALDEEI 19:30 Zelaieta parkea: TALDEEN AURKEZPENA ETA LEHIAKETAREN HASIERA 20:00 Andra Mari plaza: CLUB ERA 20:30 Zezilia Gallarzagoitia kalea: LA BANDASTRE 21:00 Kalbario plaza: FANTOMATIK ORQUESTRA Zezilia Gallarzagoitia kalea-Abasolo Apeizpiku kalea: BRASSAFRIK Euskal Herria enparantza: BROKEN BROTHERS BRASS BAND 22:00 Euskal Taberna-Gernika plaza: WHAT CHEER? BRIGADE 23:00 Sagardotegia-Zelaieta parkea : SAMENAKOA 24:00 Garagardotegia-Zubiondo plaza : ZEPHYROLOGIE\n13:00 Kalbario plaza: SAMENAKOA E.H. Enparantza: BRASSAFRIK Sagardotegia-Zelaieta parkea: CLUB ERA Euskal taberna-Gernika plaza: LA BANDASTRE 19:30 Zezilia Gallarzagoitia k.-Abasolo Apeizpiku k.: FANTOMATIK ORQUESTRA Andra Mari plaza: ZEPHYROLOGIE 20:00 Zezilia Gallarzagoitia kalea: WHAT CHEER? BRIGADE Sabino Arana kalea: SAMENAKOA 21:00 Euskal Taberna-Gernika plaza: BROKEN BROTHERS BRASS BAND ZEPHYROLOGIE Kalbario plaza: LA BANDASTRE 22:30 Sagardotegia-Zelaieta parkea: BRASSAFRIK WHAT CHEER? BRIGADE E.H. Enparantza: CLUB ERA 24:00 Garagardotegia-Zubiondo plaza: BROKEN BROTHERS BRASS BAND FANTOMATIK ORQUESTRA\nIGANDEA 27 Auzoetan: Ogenbarrena, Jauregibarria, Gane, Ixer... WHAT CHEER? BRIGADE FANTOMATIK ORQUESTRA ZEPHYROLOGIE BROKEN BROTHERS BRASS BAND Erdiko kaleetan: SAMENAKOA CLUB ERA LA BANDASTRE BRASSAFRIK 13:00 Zelaieta parkean (kioskoan): Irabazleak izendatzea eta sari banaketa.\nBERRIAK ZORNOTZAN Zornotzako berrien aldizkaria euskeraz _4_\nZornotzako Jaietako kartel - lehiaketa Ekainean egindako lehiaketa honek, amaierari eman dio. Eta azkenik hemen daukagu kartel irabazlea: Natalia Ramirez Rodriguez-ek egindako kartela. Eskerrik asko bozkatu duzuen guztioi; eta Zorionak Natalia! Hona hemen kartel irabazlea:\nJaiak 2010eko Kartelak\nZornotzako 2010 Jaietako Kartel lehiaketako Irabazlea\nUdaletxe berria, Herriko plaza berria Haizetara lehiaketarekin batera, Udaletxearen kanpoaldearen eraikitze-lan guztiak bukatu dira. Udaletxea, barnealdetik ez dakigu noiz egongo den prest. Baina kanpoaldea, hau da, herriko plaza, zabalik dago, eta oso eder geratu da. Ikastetxeetako maila batzuetako ikasleak, udaletxea barrutik ikustera joan dira, eta beraiek diotenez, oso ondo dago eraikia barnealdetik.\nBERRIAK ZORNOTZAN Zornotzako berrien aldizkaria euskeraz _5_\nIkastetxeetako jaiak Badaude hemen urtero bezala, ikastetxeetako jaiak. Hauexek izan dira nabarmendu egin direnak:\n“KARMENGO AMA” Ikastetxea Karmengo Ama Ikastetxetik, eskerrak jaian parte hartu duzuen guztioi. Batez ere, gure ikastetxeko IGE taldeari (Ikasleen Gurasoen Elkartea).\n“LARREA” Ikastetxe Publikoa Egun Paregabea egiten zuen goizean, baina arratsaldean drastikoki aldatu zitzaigun eguratsa. Baia eskerrak ematekoa da, familia, ikasle, langile eta AMPA (IGE) –ko partaide guztiei; ikastetxeko egun zoragarria sortu baitzuten.\n“EL CARMELO” Ikastetxea Hemendik, beste ikastetxeetan bezala, suposatzen dut, eskerrak eman nahiko nituzke, ikastetxe honetako jaia, zoragarria izatea egin duten familia, ikasle, langile, AMPA-ko guraso, etab. Eskerrik asko guztioi!\nBERRIAK ZORNOTZAN Zornotzako berrien aldizkaria euskeraz _6_\nEguzki plakak Ekainaren 2an, Zornotzako Zelaieta zentroak, energia lortzeko, eguzki-plakak ezartzen hasiko ditu pilotalekuaren goialdean. 18.000 euroko aurrekontua duen proiektu honek, elektrizitatea sortuko du, eta horrela, sareari salduko zaio. Energiaren truke, dirutxo bar irabaziko du Udalak. Instalazioa 120 moduluz osatua dago, eta Udal Pilotalekuaren goialde guztia estaliko du. Eguzki-plaka\nKiroldegi zati bat zabalik Larreako polikiroldegiaren zati bat, zornotzarrentzat dago jada erabilgarri. Ekainaren 10retik aurrera, gimnasio nagusia, Fitness gimnasioa, boulder, squash pistak eta hiru areto berri –bat spinning egiteko eta beste biak aerobic egiteko–, GAP, etab. zabalik egongo dira, jendearentzat erabilgarri. Lehengo gimnasioaren diferentzian, solairu bat gehiago du, eta gimnasio-instalazio guztiak 1.000 m2-ko azalera du. Kiroldegiaren lehen fasea hurrengo urtean burutuko da, eta instalazio berriak ekarriko ditu; Igerilekua –25 metro luze eta 20 metro zabal izango dena, 8 kaletan banatuta–, Bi sauna lehor, lurrun-sauna bat, txorrota dutxak eta solariuma.\n[Escriba una cita del documento o del resumen de un punto interesante. Puede situar el cuadro de texto en cualquier lugar del documento. Utilice la ficha Herramientas de cuadro de texto para cambiar el formato del cuadro de texto de la cita.]\nBERRIAK ZORNOTZAN Zornotzako berrien aldizkaria euskeraz _7_\nUztailerako, Auzobusa proiektua egongo da martxan. Zornotzako auzo eta poligonoindustrial guztiak lotzeko egongo den Autobusa. Herriko Agenda 21-ean sartuta, poligonoetako langileak, erraz joan-etorriak egitea, eta auzoen arteko komunikazioa hobetzea dira Auzobusaren iniziatibak. Baina helburu nagusiena, CO2-aren emisioak jaistea; orokorrean, zornotzarren bizitza hobetzea da helburua. Zerbitzua Astelehenetik Ostiralera izango dira, goizeko 5:20 â€“ 5:25 tik, gaueko 22:30ak arte. Bi autobusek egingo dute zerbitzua. Uztailean, dohainik izango da, eta ibilbideak eta ordutegiak aldatu egin daitezke, Abenduan amaituko den proba burutu arte. Hona hemen, Auzobusak izango duen lehen ordutegia:\nBERRIAK ZORNOTZAN Zornotzako berrien aldizkaria euskeraz _8_\nAHTrik ez Leginetxe auzoko etxeak, bere natura eta Abiadura Handiko Trena gelditzeko planekin jarraitzen du. AHTaren kontra egiteko etxe okupa, guztiz tintatu zuten, AHTaren kontrako esaldiak idatziz. Hala etorri ziren lanak egiteko arduradunak, eta AHT-arekin zeudenak, halako pankartak eta markak egin zituzten:\nBaina baserri okupa honek bere nahia bete nahi du, eta AHTak natura hondatzeko balio duela adierazi nahi du. Kapitalismoaren ondorioz, edozer suntsitzen du.\nHizkuntza Aldaketa Hizkuntzak aldatu dituzte El Carmelo ikastetxeko ikasleek. Bai, El Carmelo ikastetxeko ikasle batzuk, Britainia Handira joan dira, eta bertatik hona, beste ikasle britainiar batzuk etorri dira. Ikastetxe honetako hezkuntzaren kalitatea hobetzeko, honako jarduera hau egin da, El Carmeloko ikasle batzuk Anglo European School-eko beste batzuekin trukatu dira. El Carmeloko ikasleek Ingelera sakontzeko joan dira, eta Anglo European School-ekoak, Gaztelania hobetzeko etorri. El Carmelo ikastetxean, jada, Bigarren Mailako Hezkuntzatik (DBH) aurrerako klase batzuk ingeleraz irakasten dira, eta programa hau aprobetxatu dute, ingelera sakontzeko.\nBERRIAK ZORNOTZAN Zornotzako berrien aldizkaria euskeraz _9_\nZornotzarrak Buru Uztaileko Zornotzako Jaietan, Zornotzar guztiek ekintza guztietan hartu dezakete parte, bai jarduera edo ekintza antolatzean, sortzean edo gozatzean. Bai, Zornotzako jaietako kartelak, zuk diseinatu ditzakezu, edo baita ere, irabazlea izateko bozkatu. 2010 jaietako ekintzak zeintzuk izango diren zeuk esan ditzakezu. Erreza da! Proba egin. Adibidez: Jaietarako musika-talde bat etortzea gustatuko litzaizuke. Ba Uztailaren hasiera baino arinago Gazte-Informazio bulegora joan eta ekintza proposatu, eta Jaietarako proposamen bat izango da. Eskerrik asko zuen parte hartzeagatik!\nZornotzako Margolariak Zornotzako Estudio 2, pintura eskolara doazen ume eta nagusiak, artista itzelak dira, eta beraz, beren koadroak, Nattex dendan egongo dira erakusketa lez. Beraz, hona hurreratu eta nolako koadroak egongo diren ikusi, Zornotzan itzelezko margolari apartak baititugu. NATTEXen helbidea: Luis Hurrengoetxea 6, 48340 Zornotza\nBERRIAK ZORNOTZAN Zornotzako berrien aldizkaria euskeraz _ 10 _\nKultura: Udabarri Zornotzako dantza talderik ezagunena, Udabarri dantza taldea. Berak baita ere, bere dantzaldiak ditu, eta Zornotzan direnez gehienak, hemen doaz zenbait dantzaldiren datak: EKAINA: Ekainaren 5 – 12.45 Karmengo Ama Ikastetxea Ekainaren 19 – 11.00 Andra Mari Ikastola Ekainaren 19 – 12.00 Larrea Ikastetxe Publikoa UZTAILA Uztailaren 16 – 12.30 Karmengo Jaien Mezan, Larreako Elizan Uztailaren 25 – Aitite-Amama eguna, Nafarroa Zentroa, Zubiondo Parkea\nHau eta informazio gehaigo Udabarriren web orrialdean: www.udabarri.es.tl\nKultura: San Joan jaia\nUrtero bezala, San joan jaia dator. Zornotzan ere, Jai hau ospatzen dugu, bi lekutan, gogoratu, Parke botanikoaren ondoko aparkalekuan, su handi bat egongo da, eta baita ere, San Joan\nauzoan, hau da, Urritxetik gorako auzoan, bertako jaiak baitira, eta zenbait ekintza gehiago edukiko ditugu; hala nola, bertsolariak, sua, suari salto egitea, erromeria etab.\nBERRIAK ZORNOTZAN Zornotzako berrien aldizkaria euskeraz _ 11 _\nBERRIAK ZORNOTZAN â€œBerriak Zornotzanâ€? aldizkaria, Zornotzako berrien aldizkaria da. Albiste edo berri guztiak, euskeraz idatziak dira. Aldizkari hau, Hilero Zornotzan, Kantarranas, Oiz, Gure Artean aldizkariak ez bezala, etxera ez da bidaltzen, ez dagoelako aurrekonturik momentuz, baina geure web orrialdean ikusgai eta inprimagai dago. Aldizkariak, web orrialdean daude. Web orrialde horretan baita ere, aldizkariari buruzko informazio orokorra ikus dezakezu(e). Gehiago barik, eskerrik asko web orrialdean sartzeagatik, eta baita ere, aldizkari hau ikusteagatik. Mesedegarria izango litzateke, jende gehiagok, aldizkari hau existitzen dela jakitea, eta beraz, lagungarria izango zinateke, berri hori zabaltzeko. ESKERRIK ASKO irakurle guztioi. Adeitasun osoz, Editorea: Aritz\nBERRIAK ZORNOTZAN Zornotzako berrien aldizkaria euskeraz _ 12 _\nBerriak zornotzan aldizkaria www.berriakzornotzan.es.tl\nBERRIAK ZORNOTZAN Editorea: Aritz 48340 Zornotza (Bizkaia)\nAldizkari hau euskeraz da. Aldizkaria, ez da etxera bidaltzen, baina geure web orrialdean, ikusteko eta inprimatzeko gai dago.\nBERRIAK ZORNOTZAN ekaina 2010\nEkaineko Aldizkaria. Lehenengo edizioa.


Uztailak 11: Laboaren azken kontzertua | eleizaldemusika\nUztailak 11: Laboaren azken kontzertua\nDonostian 2006ko uztailaren 11ean, Mikel Laboak bere azken kontzertua eskeini eban.\nMilaka pertsona hurreratu ziran Bakearen aldeko ekitaldi honetara eta Bob Dylan, Macaco eta P3Z Dj artistak parte hartu ebien, Laboa telonero bezala arituz.\nBaina Mikelek, bere estilo paregabeagaz publiko guztia liluratu eban, kontzertuko protagonista bihurtuz.\nMikel Laboa Donostian hil zan 2008ko abenduaren 1ean, hirurogeita hamalau urtegaz.\nPosted by biotzf on 2012/07/11 in Efemeride musikalak, SARRERAK.


Unibertsoa – AXIERREN TXOKOA\nERRUSIAREN ETA EUROPAREN PROIEKTUA, BERRIRO GIZAKIA ILARGIRA JOATEA DA\nBerriemailea: Julen Buruaga Eugene Cernan ilargira joan zen azken gizona izan zen, baina Errusiarrak eta Europarrak itzuli nahi dute. Errusiako eta Europako agentzia espazialak espazio-ontzi bat ilargiko arakatu gabeko gune batera bidaltzeko prestatzen ari dira. BBC-ak esan du jaurtiketa bost urte barru izango dela. Espazio-ontzia ilargiaren hegoaldean lurreratuko da. Ura eta erregaia eta oxigenoa egiteko …\nASTRONOMOEK GURE PLANETA SISTEMAREN BIKIA AURKITU DUTE\nBerriemailea: Nerea Anuzita Sistema honek GJ676A izena hartu du. Sistema hau 2 planeta harritsuz osatuta dago eta 2 planeta hauek bere izar nagusitik gertu daude, gasezko beste 2 planeta erraldoik urrunago orbitatzen dutelarik. Horrela gure sistemaren antzekoa da, baina aldi berean gurea baino askoz ere zabalagoa. Sistema honetako planetarik txikiena Lurra …\nBerriemailea: June Antoñana Marten ur likidoa aurkitu izana zientzia-albiste bihurtu da. Zientzialariek eta kazetariek aipatu dute, Marten bizidunak aurki daitezkeela. Lehengo asmoa indartu da, gizakia Martera bidaltzeko ideia, zeren eta ura aurkitu dutenez badakite izaki bizidunak aurki daitezkeela, eta gizakiak bertan egoteko gai direla. Oztopo handi bat gainditu behar dute lehenik eta behin: martetarrei zor …\nZER GERTATUKO LITZATEKE ZULO BELTZ BATERA ERORIKO BAGINA?\nBerriemailea: Ekaitz Larrabeiti Seguru noizbait, hauxe galdetu diozuela zeuen buruari: Zer gertatuko litzateke objektu bat zulo beltz batera jausiko balitz? Erantzuna oso sinplea da: bizirik badago, hil egingo da, eta beste edozer gauza, momentuan desintegratu egingo litzateke. Gizaki bat lurretik atera eta argi-urteak bidaiatuko balitu eta zulo beltz baten grabitazio-indarraren erradiora helduko balitz, hil egingo …


Nonahi, uneoro, guztiekin - Oarsoaldeko Hitza : Oarsoaldeko Hitza\nNonahi, uneoro, guztiekin\nErrenteria-Oreretako 44 entitatek babestu dute Euskaraldia. Norbanakoen inplikazioaz gain, entitate horiek ariguneak eskainiko dituzte euskaraz lasai, eroso eta konplexurik gabe aritzeko.\nEuskaraldiarekin bat egin dute Errenteria-Oreretako 44 entitatek. Horietako bakoitza arnasgune bihurtuko da. Euskaraz lasai, erraz eta konplexurik gabe aritzeko eremua eskainiko diete herritarrei. Errenteria-Oreretako ikastetxeek ez dute hutsik egin; denek egin dute bat iniziatibarekin eta gaurtik hasi eta abenduaren 4a arte are gehiago indartuko dute euskararen aldeko apustua eta lanketa: hamar ikastetxe eta guraso elkartek egin dute bat.\nBizaraingo irakaslea da Martxel Sagarzazu. Euskaraldia garrantzitsua dela oso, eta horregatik egin dutela bat esan du, baina euskararen aldeko jarrera eta lana egunerokoan ezinbestekoak direla aldarrikatu du: «Gure ikastetxean ari diren ikasleen egoera soziolinguistikoa ezberdina da, ingurune erdaldunagoan gaude, eta horrek esfortzu handiagoa eskatzen dio hezkuntza komunitateari ikasleen artean hizkuntza ohituretan eragiteko; esfortzu ikaragarria egiten dugu, egunero, ikasleak euskarara hurbiltzeko».\nHezkuntza komunitate osoaren inplikazioa ezinbestekotzat jo du Sagarzazuk, baita irakasleena ere, eragingo badute. Ikasleek ezin dute berez Euskaraldian izena eman, eta hori dela-eta ikastetxeak berak, belarriprest eta ahobizi txapa eta pegatina propioak sortu dituela kontatu du. Hori, gainera, herriko komertzioetan egin du; arlo hori ere balioan jarri nahi dutelako Bizarainen: «Tokian tokiko saltokietara jo behar dugu, eta gure arteko harremanak euskaraz sustatu».\nGuraso eta ikasleekin, gainera, lehiaketa antolatu dutela esan du Sagarzazuk, euskaraz aritzeak, beraz, saria izango du Euskaraldia bitartean Bizarainen, «ikasleen euskararekiko konpromisoa indartzeko bide gisa».\nAisialdian euskara zabaltzearen garrantzia, haur eta gazteei hizkuntza formaletik kanpo euskaraz aritzeko aukera erakargarriak eskaintzea ezinbestekoa iruditzen zaio, eta horren harira, Kuadrillategi aipatu du; «Programa horretako arduradunak urtero etortzen dira ikasgeletara ikasleei lehen eskutik azaltzera. Euskara gurean lehentasuna da, garrantzitsuena, Euskaraldian, baina baita gainontzeko egun guztietan ere».\nHizkuntza ohiturak aldatu\nEuskaraldiaren helburu nagusia herritarren hizkuntza ohiturak aldatu eta euskararen erabilera sustatzea dela nabarmendu du Amaia Arruti Orereta Ikastolako irakasleak: «Horrek, bete-betean erantzuten dio gure hezkuntza proiektuaren ardatzari. 2018ko Euskaraldiaren lehenengo edizioan gure hezkuntza komunitatearen parte hartze aktiboa bultzatu genuen eta esperientzia bizi bezain aberasgarria izan zen». Euskaraldiaren bigarren edizio honetan, berriz, norbanakoaren parte hartzea sustatzeaz gain, entitate gisa konpromisoak hartu nahi izan dituztela erantsi du, arigune izanez.\nEuskararen normalizazio bidean ikastetxeek hartutako konpromisoa handia da Arrutiren hitzetan. «Euskararen normalizazioan eragile izan behar du hezkuntza komunitateak, giltzarri baita», esan du. Helburua ez dela soilik euskaraz ikastea edo hiztun gaituak izatea nabarmendu du, hizkuntza komunitate aktiboa izatea parte baizik, «bide horretan, ezinbestean, eskolaz kanpoko esparruak astindu behar dira». Gakoa: euskara erdigunean jartzea, eta erakundeek erabaki estruktural zein iraunkorrak hartzea.\nGazteek euskaraz egin dezaten nola eragin daitekeen asmatzea konplexua dela dio, «eragiten duten faktoreak askotarikoak baitira». Hala ere, tresnetako bat gazteei zuzendutako euskarazko produktu eta jarduera erakargarriak eskaintzea dela dio: «Gure gazteak testuinguru ez formaletik elikatzen dira, sare sozialetatik, hedabideetatik… eta horiek guztiak gazteleraz jasotzen dituzte. Euskaldun erreferenteak behar dituzte».\nEuskaraldiak hausnarketarako bidea zabaldu du Arrutiren esanetan, eta bide horretan ikasgeletan lantzeko konpromisoa hartu dute. «Ikasleei bina konpromiso hartzeko eskatu diegu, ikastola esparruan betetzekoa bat eta familian bestea. Horrekin eguneroko hizkuntza ohituren kontzientzia izatea eta horren haritik aldaketa txikiak eragitea lortu nahi dugu», zehaztu du.\nEuskaraldian bakarka parte hartzeaz gain, kolektibo gisa parte hartzeko aukera oso egokia iruditu zaio Koldokide Guraso elkarteari. «Arigune izatea erabaki dugu, nahi duenak gurekin euskaraz lasai erlazionatzeko aukera izan dezan, eta pausu horrekin gerora harreman ohitura horiek aldatzea lortzen badugu, primeran», esan du Ainhoa Gilek. Hezkuntza oinarrizkoa da bere ustez euskararen normalizaziorako: «Egunerokoa da, ez da egun bakarrera mugatzen.\nEtorkizuneko ahobiziak eta belarriprestak bertan, ikastetxeetan sortzen dira, eta hezkuntza komunitate osoak, eta batez ere Euskal Eskola Publikoko komunitateak gizartea euskalduntzen egiten duen lana itzela da».\nEuskararekin harremanik ez duten ikasleak ere bertan euskalduntzen direla nabarmendu du Gilek. «Ikasle horiek euskaraz ikasten dute, euskara ulertzen dute, eta gai dira euskaraz komunikatzeko; egiten duten lana, goraipatzekoa da», adierazi du.\nGilek uste du oinarrizkoa dela haur eta gazteek euskara aisiarekin lotzea, ez bakarrik ikastetxeko hizkuntza gisa identifikatzea: «Ezinbestekoa da euskarazko kalitatezko aisia. Ondo pasatzen duten uneekin lotzen badute euskara, errazagoa izango da erabilerak gora egitea».\nIparragirrerentzat txistuz jantzitako bertsoak, Euskaraldian\nCOVID-19aren osasun larrialdiak eragina izango badu ere, zalantzarik ez da, handia izango da Euskaraldiaren bigarren ekinaldia. Norbanakoen euskararen aldeko konpromisoa biltzeaz gain, entitateek babestuta, konpromiso kolektiboa ziurtatuko dute.\nEgitarau oparoa antolatzea zuten helburu, baina pandemiak mugak jarriko dizkio ospakizunari; ez ordea, euskarari, eta hori da konpromisoa, familia artean, lantokian, ikastetxean, dendariekin, gehiago, gehiagotan eta gehiagorekin aritzea euskaraz, hori baitu lau haizetara zabaltzeko modurik eraginkorrena, ahoz aho saltoka ibiltzea, batetik bestera, formal zein ez formal, bihurri zein serio… Aritzea, erabiltzea, barra-barra egitea da gako bakarra.\nEuskara izango da Euskaraldiaren izarra, zalantzarik ez da, baina horren ostean egitarauaren apustu ausartena Gure herriko Iparragirre ikuskizuna izango da. Iñigo Legorburu idazle eta bertsolari errenteriarrak eta Udal Txistulari Taldeak elkarlanean sortu dute ikuskizuna Urretxuko bardoa jaio zela bi mende bete direnean. Maialen Akizu eta Iñigo Legorburu bertsolariek; Iñaki Mendizabal abeslariak; Arrate Hernandez narratzaileak; Iñaki Dieguez akordeoi jotzaileak; Jose Luis Alonso baxu jotzaileak; eta Xabier Vesga, Olatz Oliveri, Josu Izagirre, eta Iñaki Letamendia udal txistulari taldeko kideek hartuko dute parte .\nNiessen Kulturgunean emango dute, hilaren 27an, 19:00etan hasita. Aldez aurretik gonbidapenak jasotzea ezinbestekoa izango da eta horretarako bi bide izango dira: Niessen kulturguneko leihatilan, edo bibe web orriaren bidez.\nParte hartze saioa\nLau Haizetara elkarteak, berriz, Aukerak sortzen parte hartze prozesuaren bigarren saioa egingo du abenduaren 4an, Merkatuzarren, 18:00etatik 20:00etara. Izena eman behar da 943 34 01 43 telefono zenbakira deitu eta erantzungailuan mezua utzita; 688 76 53 98 telefono zenbakira whtsappa bidalita; edo posta elektronikora mezua bidalita.


Bidean gal ez dadin - Gipuzkoako Hitza\n2019, maiatzak 24 Albisteak, Ekonomia, gipuzkoa, Gizartea 772\nDuela urtebete ireki zituen ateak Bergarako Ereindajan proiektuak. Hutsune bat betetzeko asmotan ekin zioten proiektuari: nekazarientzako eta kontsumitzaileentzako topagune bat eratu nahi zuten, konexiorako espazio izango zena. “Bertakoa, osasungarria, justua eta kooperatiboa” izan nahian abiatu ziren. Lehenengo urtea beteta, “bizirik dagoen proiektua” dela adierazi du Aitziber Plazaola Ereindajaneko bazkideak: “Barre eta negar asko egin dugu; sekulako lana izan da martxan jartzea, baina babes handia jaso dugu, eta oso positiboa izan da herritarren erantzuna”. Ekonomikoki ere helburu guztiak beteta, “proiektua egonkortzea” dute erronkarik handiena.\nPlazaolaren esanetan, “azoka garaikidea” da Ereindajan. Konfiantza eredu bat oinarri hartuta, ekoizlearen eta bezeroaren artean ahalik eta bitartekari gutxiena egoten ahalegintzen dira, baita kalitatezko produktu ekologikoak eskaintzen ere. “Ordutegi malguak bereizten gaitu ohiko azoka batetik”, azpimarratu du Plazaolak. Etxerako saski osoa dendan erosteko aukera eman nahi dute. Hori dela eta, besteak beste, barazkiak, frutak, lekaleak, esnekiak zein zerealak saltzen dituzte, baina baita higienerako produktuak ere.\nSolte eskaintzen dituzte erosgai asko, bezero bakoitzak behar adina hartu ahal izateko. Hala, hondakin gutxiago sortzen dute. Horrez gain, ez dutenez kantitate bera kontsumitzen bakarrik bizi den pertsona batek edo bost kideko familia batek, neurrira erosteak bezero bakoitzari aukera ematen dio “dituen beharrei erantzuteko”, Ereindajanen ustez.\nGaur egun, laurogei hornitzailerekin egiten dute lan; Debagoienekoak edo ingurukoak dira gehienak, baina kasu batzuetan kanpora ere jo beharra dutela aitortu du Plazaolak, hori baita egungo kontsumo ohituretan txertatuta dauden produktu batzuk eskuratzeko bide bakarra. “Ekoizleak eskualdekoak ez direnean ere, zuzeneko harremana izaten saiatzen gara, eta kontuan izaten dugu zein produktu den, eta nork eta nola bidaltzen duen”. Horrez gain, pedagogia egiten ahalegintzen direla nabarmendu du, eta produktu bakoitzari etiketa bat jartzen diote nondik ekarritakoa den eta ekoizlea zein den zehazteko.\nPlazaolarentzat, “nekazarien lanari egindako aitortza bat” ere bada Ereindajan, baita lanbide hori duintzeko saialdi bat ere. Ekoizleek jartzen dizkiete prezioak produktuei, eta bezeroak ordaintzen duenaren %80 jasotzen dute. “Gaur egun, erosketak egitean, ez dakigu nork jasotzen duen diru hori, eta guk uste dugu ekoizten duenak merezi duela diru kopuru hori”, nabarmendu du Plazaolak. Ekoizleak gustura daude proiektuarekin. Aitzol Iturbe nekazariak astean bizpahiru aldiz eramaten ditu produktuak Bergarako dendara. Oso interesgarria iruditzen zaio egitasmoa. “Dendaren parte gara, eta bezeroek badakite gure produktuak kontsumitzen ari direla; garrantzitsua da hori”, adierazi du Iturbek.\nBezeroentzat ere aukera ona da Ereindajan. Amaia Zabaleta denda ireki zutenetik joaten da erosketak egitera, eta “luxua” dela iruditzen zaio. “Produktu ekologikoen bila aritzen garenok alde batetik bestera ibili behar izaten dugu, eta hemen dena daukagu eskura”. Plazaolak gaineratu du hasieratik saiatu direla ikusarazten Ereindajan ez dela denda arrunt bat: “Oso helburu zehatzak dituen proiektua da”. Denda ireki aurretik bazkidetza kanpaina bat jarri zuten martxan, eta 150 pertsona inguru batu ziren. Hirurehun bat bazkide dituzte egun. “Garrantzitsuena da ulertzea proiektu baten parte direla”. Urtean 50 euroko kuota ordainduta, Ereindajani bultzada bat emateaz gain, besteak beste deskontuak izaten dituzte erosketetan.\nEreindajan proiektuak Arrasaten jarri zuen lehenengo harria, eskualdeko kontsumitzaileen nahiei erantzuteko. Debagoiena osora iristeko “hankamotz” geldi zitekeela eta, Bergaran antzeko proiektu bat gauzatzeko beharra ikusi zutela azaldu du Plazaolak. “Arrasatekoek lan handia zuten eginda gu iritsi ginenerako, eta guretzat bultzada handia izan da hori”.\nEuskal Herrian badira halako beste proiektu batzuk, eta, Plazaolaren iritziz, horren arrazoia da gero eta ohikoagoa dela kontsumitzen diren produktuen inguruko kontzientzia bat izatea. “Antzematen dugu jendeak baduela gogoa beste modu batera kontsumitzeko, eta horren aldeko apustua egiten ari dela”.\nEtorkizunera begira, dendaren osagarri izango den bide berri bat hasi nahi dute Ereindajaneko kideek. Oraingoz, ez daukate plan zehatzik, baina herrian eragitea gustatuko litzaieke. “Guretzat denda bat baino gehiago da hau, eta egitasmoak martxan jartzeko gogoa daukagu”.